Vitella Remarick (ভিটেলা রেমারিক)

**Vitella Remarick (ভিটেলা রেমারিক)** is a fictional character from the Masud Rana series of novels, created by Qazi Anwar Hussain.

## Biography

মাসুদ রানার সবচেয়ে কাছের বন্ধুদের তালিকা করতে গেলে সোহেল আহমেদের পরই যার নাম থাকবে,সে হচ্ছে ভিটেলা রেমারিক।

তবে আজকে যে রেমারিককে পাঠকেরা দেখে,সে অতীতে এমন ছিলো না। তার ছিল নিকষ কালো অন্ধকার এক অতীত। জন্ম পজিটানোয়। ছোটবেলায় বাবা মারা যাওয়ার পর,অভাবের তাড়নায় ১৫ বছরের সুন্দরী বোন বাড়ি থেকে পালিয়ে গেলো,ছোটো ভাইটাকে মায়ের কাছে রেখে রেমারিকও পালালো নেপলসের পথে।

শুরু করলো ভিক্ষা করা,এমন সব মহাকাব্য বানাতো,বিশ্বাস না করে উপায় থাকতো না। কিন্তু রোজগার বেশি না হওয়ায় শুরু হলো চুরি করা।

তারপর একসময় তার এলাকার সবচেয়ে বড় চোর এবং সংঘবদ্ধ মাফিয়া সম্রাটের ডানহাত হয়ে উঠলো।

নারী ব্যবসা,দোকান থেকে টাকা মারা,ডকের মালামাল লুট করা থেকে শুরু করে প্রায় সব কাজই করতো। নাবালক থাকা অবস্থাতেই মায়ের নামে বাড়ি কিনে ফেললো। সব ভালোই চলছিলো। হঠাৎ একদিন তার সেই হারিয়ে যাওয়া বোনকে খুঁজে পেলো বেশ্যাপাড়ায়। বোনকে বাড়িতে ফিরিয়ে নেয়ার সিদ্ধান্ত নিলো রেমারিক। কিন্তু পরেরদিন সকালে সে গিয়ে দেখলো বোনের লাশ। তার সেই আদরের ছোট্ট বোনটি আত্মগ্লানি সইতে না পেরে আত্মহত্যা করেছে। তারপরই সে সিদ্ধান্ত নিলো, আর এরকম থাকবে না। পাল্টে যাবে। তার খুব অল্প সময়ের ভেতরই তার সেই সিদ্ধান্ত বাস্তবায়নের প্রথম ধাপ হিসেবে,সে এলাকায় নারীব্যবসা বন্ধ করার আদেশ দেয়। কিন্তু মাফিয়া নেতা তার সেই আদেশের ব্যাখ্যা চেয়ে লোক পাঠালো।

ঠিক এই সময়টায় মাফিয়া নেতাদের ভেতর দ্বন্দ্বের জের ধরে বিরাট সংঘর্ষ শুরু হয় এবং রেমারিক সেই সময়ে যার পক্ষে যুদ্ধ করছিল, সে করুণভাবে মারা যায়। রেমারিকও আহত হয় শটগানের গুলি খেয়ে। তারপর ২ বছরের জেল খেটে বের হয়ে আসলো রেমারিক।

নতুন মাফিয়া সম্রাট আতুনি বেরলিংগার। তার সাথে পুরনো শত্রতা থাকলেও,এবার বেরলিংগার তাকে পুরোপুরি আশ্বাস দিলো,ব্যবসা করতে। যদি প্রয়োজন হয়ে তাহলে পুঁজিও সেই দেবে। কিন্তু রেমারিককে সময়-সুযোগ বুঝে মেরে ফেলার ধান্দায় ছিলো বেরলিংগার। কিন্তু এদের ওপর দূর থেকে নজর রাখছিলো ভিনসেণ্ট গগল।

মাসুদ রানাও প্রথম গগলের কাছেই ঘটনাক্রমে রেমারিকের নাম শোনে। রেমারিকের ব্যপারে রানা খোঁজখবর নিয়ে সবই জেনে রাখে।

তারপর যে রাতে এলো রেমারিকের ওপর বেরলিংগারের আঘাত হানার সময়, ঠিক সেই রাতে গগল তাকে সেখান থেকে সরিয়ে নেয়। রানা এজেন্সির মিলান শাখায় তিনদিন লুকিয়ে থাকার পর রেমারিককে পাঠানো হলো আলজিয়ার্সে, মার্সেনারি ট্রেনিংয়ের জন্য। পারফরম্যান্সের দিক দিয়ে, সেখানে সবাইকে ছাড়িয়ে গেলো সে। যেদিন ট্রেনিং শেষ হলো, সেদিনের অনুষ্ঠানে মাসুদ রানার পরামর্শে রেমারিক গেলো রোডেশিয়ায়।

উদ্দেশ্য মুক্তিপাগল কালােদের সাথে স্মিথ সরকারের শ্বেতাঙ্গ সেনাবাহিনীর বিরুদ্ধে যুদ্ধ। সে যুদ্ধের স্মৃতি চিরকাল স্মরণ থাকবে রেমারিকের। মুক্তিবাহিনীর মধ্যে একমাত্র শ্বেতাঙ্গ ছিল সে, তাতে করে আশ্চর্য সব সুবিধে ভােগ করার সুযােগ এসে যায় তার। বার কয়েক শ্বেতাঙ্গ সৈনিকদের হাতে ধরা পড়েও তাদের ভুল বুঝিয়ে নিজেকে মুক্ত করে আনে সে। তিনমাস পর মুক্তিবাহিনীতে যােগ দিল রানা। রেমারিকের কৃতিত্বের খবর শুনে তাকে নিজের ইউনিটে টেনে নিল ও। এখানেই পরস্পরকে চিনতে শুরু করল ওরা, ধীরে ধীরে দুজনের মধ্যে গড়ে উঠল বন্ধুত্ব। রােডেশিয়ায় যুদ্ধ করার সময় সবাইকে তাক লাগিয়ে দিল রেমারিক। তার মহত্ত্ব, তার আত্মত্যাগ, তার বুদ্ধি আর সাহস তাকে একটানে তুলে নিয়ে এল রানার পাশে। কিংবদন্তীর নায়কে পরিণত হল সে। এমন কিছু ঘটনা ঘটল, ব্যক্তিগতভাবে রেমারিকের প্রতি চিরঋণী হয়ে থাকল রানা। আক্ষরিক অর্থেই অবধারিত মৃত্যুর হাত থেকে রানাকে ছিনিয়ে আনল রেমারিক। রেমারিককে নতুন জীবন দান করল, নিজের প্রাণ তুচ্ছ করে শত্রুঘাটি থেকে বন্দী রেমারিককে উদ্ধার করে নিয়ে এল। তারপর একসময় রেমারিককে ইতালিতে ফিরে আসার ব্যবস্থা করে দিলো রানা। রেমারিক ফিরে এলো তার পরিবারের কাছে, বিয়ে করলো। ইতি ঘটলো তার মার্সেনারি জীবনের।

কিন্তু আজও মাসুদ রানা যদি কখনো একটিবার মাত্র ডাক দেয়,সাথে সাথে রেমারিক এসে তার পাশে দাড়াবে,প্রয়োজন হলে নিজের জীবন দিয়ে হলেও রক্ষা করবে রানাকে।

কারণ, যে মানুষটা তাকে নতুন জীবন দিয়েছে, সে শুধু একজন বন্ধুই না,তার চেয়েও বেশি কিছু।

## Appearances

* Agnipurush (অগ্নিপুরুষ)
* Saudia-103 (সাউদিয়া ১০৩)
* Patokini (পাতকিনী)
* Guptosongho (গুপ্তসংঘ)
* Bishnagini (বিষনাগিনী)